b"\n_START_ARTICLE_\nSlaget ved La Roche-Derrien\n_START_SECTION_\nBaggrund\n_START_PARAGRAPH_\nCharles af Blois havde givet sine m\xc3\xa6nd ordre om at etablere fire lejre ud for byens fire porte i et fors\xc3\xb8g p\xc3\xa5 at sl\xc3\xa5 de forhadte engelske bueskytter. Der var opf\xc3\xb8rt en svag palisade omkring lejrene for at give d\xc3\xa6kke for soldaterne - hans tankegang var, at bueskytterne ikke kunne sl\xc3\xa5 det ihjel, som de ikk ekunne se. Hertug Charles havde ogs\xc3\xa5 givet strenge ordre om, at de ikke m\xc3\xa5tte forlade deres lejre, s\xc3\xa5ledes at de blev nemme m\xc3\xa5l for bueskytterne.\n_START_SECTION_\nSlaget\n_START_PARAGRAPH_\nDa Dagworths h\xc3\xa6r ankom til La Roche-Derrien var den mindre end en fjerdedel s\xc3\xa5 stort som den franske styrke, og de angreb de \xc3\xb8stlige lejr, der var den st\xc3\xb8rste, og gik s\xc3\xa5ledes i Charles af Blois' f\xc3\xa6lde. Dagworths m\xc3\xa6nd blev beskudt af armbr\xc3\xb8stskytter forfra og bagfra, og kort efter blve Dagworth selv tvunget til at overgive sig._NEWLINE_Charles af Blois antog nu, at han have vundet slaget, og at hele Bretagne i praksis var hans, da engl\xc3\xa6ndernes h\xc3\xa6r var besejret. Han s\xc3\xa6nkede derfor paraderne, men et udfald fra byen, som hovedsageligt bestod af borgere med \xc3\xb8kser, landbrugsredskaber og andet v\xc3\xa6rkt\xc3\xb8j angreb franskm\xc3\xa6ndene bagfra. Bueskytterne og soldaterne var tilbage fra den oprindelige h\xc3\xa6r sluttede sig til, og samen med byens indbyggere fik de gjort en ende p\xc3\xa5 Charles' tropper. Charles de Blois blev tvunget til at overgivet sig, og blev taget til fange s\xc3\xa5 man kunne afkr\xc3\xa6ve l\xc3\xb8sesum._NEWLINE_Hans strenge ordre om at soldaterne skulle forblive i deres respektive lejre af frygt for bueskytternes pile blev det, som gav engl\xc3\xa6nderne sejren, da de s\xc3\xa5ledes kunne angribe lejrene \xc3\xa9n efter \xc3\xa9n.\n_START_SECTION_\nSlaget ved La Roche-Derrien i fiktion\n_START_PARAGRAPH_\nSlaget er med i Bernard Cornwells historiske roman Vagabond, der er en del af hans trilogi The Grail Quest, der foreg\xc3\xa5r under hundred\xc3\xa5rskrigen. I fog\xc3\xa6ngeren [[Harlequin] er seriens hovedperson med til at indtage byen med den engelske h\xc3\xa6r."